SWiP

**<big>SWiP: Ukubulunga Amalimi: ILwazi Elisimahla, Elitholakala Lula Nelivuleleke Kuwokewoke.</big>** 

I-*SADiLaR*-*Wikipedia-PanSALB* (*[https://escalator.sadilar.org/champions/engager/ SWiP]*) iligadango elihlanganyelweko elihlanganisa i-*[https://sadilar.org/en/ South African Centre for Digital Language Resources]* (*SADiLaR*), isiluluncwadi i-*encyclopaedia* sasimahla (*Wikipedia)* kanye ne-*[https://www.pansalb.org Pan South African Language Board]* (*PanSALB*). 

## Ukuhlonywa kwe-SWiP
Ihlelo le-*SWiP* lihlonywe ngokusemthethweni mhlazana amalanga ama-20 kuKhukhulamungu emnyakeni wee-2023 e-*[https://www.unisa.ac.za/sites/corporate/default University of South Africa]* eKhampasini yakhona eKulu i-*Muckleneuk*, ePitori. Umnyanya wehlelo elihlonyiwekweli bewudzimelele khulukhulu elimini lesiNdebele ngokugcugcuzela amaNdebele bonyana azibandakanye bekafake isandla ku-*Wikipedia* ngalokho okumunyethwe lilimi lesiNdebele. Igadangweli beliqakatheke khulu kwamambala njengombana isiNdebele kulilimi ekungilo lodwa elibonakala litlhayelelwa begodu liyimvela kancani naziza ekujamelekeni kilokho okumunyethwe ku-*Wikipedia.*

## Umnqopho we-SWiP
·        Kuhlanganisa labo ababasebenzisi bamalimi ngomnqopho wokunabisa kanye nokugidinga ukusetjenziswa kwamalimi weSewula Afrika;

·        Kugcugcuzela labo abasebenzisa ilimi bonyana bafake isandla ekuletheni lokho okumunyethwe lilimi kusiluluncwadi sasimahla i-*Wikipedia*.

## Abamukelilwazi abaqothelweko
Ihlelweli linqophe ukunikela amandla boke labo abanekareko yokutlola kanye nokufaka isandla ekuletheni lokho okumunyethwe lilimi labo ku-*Wikipedia*. Ihlelweli liqothele khulu abatloli abasakhasako, abasebenzi ngelimi, abolektjhara, abafundi kanye nabo boke abasebenzisa ilimi zombelele.

## Isendlalela sehlelo
Ihlelweli libekelwe bonyana lithome ukusebenza ngenyanga kaMhlonja ukuya ngenyanga kaSewula womnyaka wee-2024. Umzombe wokuthoma wehlelweli uqalelele khulu ekudzimeleleni kokubandulwa okuphathelene nobunikazi bomtlolo we-*Wikipedia*. Isifundobandulo somtlolo wobunikazi esizokuthatha amalanga ama-2 sizokwenzeka eemphandeni ezisithandathu lapho kuqothelwe khona amayunevesithi ali-10 lapho kuzokubandulwa khona abantu abama-20 eyinivesithi ngayinye abazozibandakanya.

## Imiphumela yebandulo lobunikazi bomtlolo
Ilanga loku-1— Ukwethulwa kwe-*Wikipedia* (Ukufakwa kwemidzubhulo).

Ilanga lesi-2— Ihlelo eliThuthukileko le-*Wikipedia* loku-editha (ukufaka okumunyethweko kanye neenthombe).

**Umzombe 1**

·        Isiphande seTlhagwini (''University'' ''of'' Venda; ''University'' ''of'' Mpumalanga)

·        Isiphande esiseKabeni (''Vaal'' ''University of Technology''; ''Tshwane'' ''University of Technology''*; University of South Africa)*

·        Isiphande seTjingalanga (*[https://www.cput.ac.za Cape Peninsula University of Technology]*)

·        Isiphande saKwaZulu-Natal (*[https://www.unizulu.ac.za University of Zululand]*)

·        Isiphande seTlhagwini Tjingalanga (*[https://www.cut.ac.za Central University of Technology]; [https://www.spu.ac.za Sol Plaatje University]*)

·        Isiphande seMpumalanga (''Walter'' Sisulu ''University'')

**Umzombe 2:** Ukwazi okungeziweko ngomzombe lo vakatjhela ubunzinzolwazi be-*[https://escalator.sadilar.org/champions/engager/ SWiP]*.

Nawuhlanganyela ngokungenela ihlelo lebandulo lobunikazi bomtlolo i-*SWiP*, awukhaliphisi kwaphela amakghonwakho wokutlola kodwana uzabe ufaka isandla ekuzibandakanyeni ekubulungeni isiko, imilando kanye nesiqi sokuzazi. Isiqhema sehlelo le-*SWiP* sizokuthintana namayunivesithi akhonjiweko ukuze baqinisekise amalanga ekuzokubanjwa ngawo iimfundobandulo.

## Hlanganyela
Iinhlangano kanye nalabo abazokuba balingani bangahlanganyela ngoku:

·        singatha iimfundobandulo zobunikazi bemitlolo lapho kubandulwa khona abatloli emabubulwenabo namkha emayunivesithabo.

·        sekela ngeemali ababanduli be-*Wikipedia* ngokweendleko zokukhamba.

·        sekela ngendawo yokusingathela iimfundobandulo kanye nokudla.

·        bandakanya ihlelweli eenkundleli zabo zokuthintana njengakumitlolondaba kanye neenkundleni zabo zedijithali.

·        singatha iimfundobandulo zobunikazi bemitlolo njengengcenye ehlanganyelweko yebubulo lemisebenzi ephathelene namahlelo wezehlalakuhle.